Suid-Afrika vier Jeugdag | Maroela Media
Suid-Afrika vier Jeugdag
16 Junie 2012
Die departement van kuns en kultuur en die stad Johannesburg het gesê Jeugdagvieringe sal in Soweto plaasvind.
Die departement het gesê verskeie uitvoerende lede van die stadsraad sal die geleentheid bywoon en besoek aflê aan die Hector Petersen-gedenkplein.
In die Suid-Kaap word verskeie geleenthede beplan. Na verwagting sal die adjunkminister van kuns en kultuur, Joe Paahla, op Dysseldorp naby Oudtshoorn praat, terwyl die adjunkminister van hoër onderwys, Mduduzi Manana, studente by die Nelson Mandela Universiteit se George-kampus toespreek. Die amptelike Jeugdag-herdenking sal egter by die Kwa-Zakhele township in Port Elizabeth in die Oos-Kaap gehou word met 'n fokus op "samewerking om 'n beter toekoms te verseker".
Die regering se reaksie op toenemde werkloosheid onder die jeug sal ook in die soeklig kom. Na raming is meer as 3 miljoen jong mense tussen 15 en 34 jaar oud werkloos. Die regering het 'n jeugloonsubsidie voorgestel, maar Cosatu het dié voorstel verwerp en sê groot sakeondernemings sal dit misbruik.